 ********

**ΔΙΑΓΩΝΙΣΜΟΣ ΦΩΤΟΓΡΑΦΙΑΣ**

**ΘΕΜΑ: ΠΡΟΚΛΗΣΕΙΣ ΣΤΗ ΔΙΑΚΙΝΗΣΗ ΤΩΝ ΠΕΖΩΝ ΚΑΙ ΠΟΔΗΛΑΤΙΣΤΩΝ**

**ΣΤΗΝ ΚΥΠΡΟ**

Ο Διαγωνισμός γίνεται στα πλαίσια της ευρωπαϊκής Βδομάδας Κινητικότητας (16 – 22 Σεπτεμβρίου, 2015) και διοργανώνεται από το Τμήμα Δημοσίων Έργων του Υπουργείου Μεταφορών, Επικοινωνιών και Έργων. **Για το Διαγωνισμό έχει δοθεί παράταση. Τελευταία ημερομηνίας αποστολής συμμετοχών: 30 Δεκεμβρίου 2015**

Περιγραφή θέματος: Η Κύπρος, όπως και όλα τα σύγχρονα κράτη, αναπροσαρμόζει την πολιτική των μεταφορών, ευθυγραμμιζόμενη με τις αρχές της βιώσιμης κινητικότητας, δηλαδή την προώθηση τρόπων διακίνησης εναλλακτικών του αυτοκινήτου. Συγκεκριμένα προωθούνται, μεταξύ άλλων, οι πεζές μετακινήσεις και οι μετακινήσεις με ποδήλατα. Σκοπός του διαγωνισμού είναι να αποτυπωθούν οι προκλήσεις που αντιμετωπίζουν στις μετακινήσεις τους οι πεζοί και ποδηλατιστές στις πόλεις και κοινότητες της Κύπρου. Οι φωτογραφίες θα πρέπει να προέρχονται από την Κύπρο.

*Στο Διαγωνισμό μπορούν να συμμετάσχουν ερασιτέχνες και επαγγελματίες φωτογράφοι που αποδέχονται όλους τους Όρους του Διαγωνισμού:*

1. Ο φωτογράφος θα είναι ο πνευματικός δημιουργός των φωτογραφιών που θα υποβληθούν και θα φέρει την ευθύνη για πρόσωπα και αντικείμενα που απεικονίζονται σε αυτές. Ο φωτογράφος δηλώνει πως οι φωτογραφίες που αποστέλλει δεν παραβαίνουν τη νομοθεσία και δεν παραβιάζουν δικαιώματα τρίτων.

2. Όλες οι υποβληθείσες φωτογραφίες θα φυλαχθούν στο αρχείο του διοργανωτή. Ο διοργανωτής θα έχει το δικαίωμα να αξιοποιήσει οποιαδήποτε από τις φωτογραφίες που θα υποβληθούν σε οποιαδήποτε δραστηριότητα του (πχ ιστοσελίδα κλπ) με ονομαστική αναφορά στο φωτογράφο.

3. Θα βραβευθούν οι πρώτες τρεις φωτογραφίες και θα δοθούν έπαινοι στις επόμενες τρεις (περισσότερες πληροφορίες δίδονται στον Όρο 13).

4. Οι βραβευμένες φωτογραφίες – και άλλες υποβληθείσες φωτογραφίες που θα κριθούν ως αξιόλογες - θα προβληθούν σε έκθεση (με ονομαστική αναφορά στο φωτογράφο) μετά τη λήξη του διαγωνισμού. Επιπλέον, οι καλύτερες φωτογραφίες (βραβευμένες ή μη) θα περιληφθούν σε αφίσα (με ονομαστική αναφορά στο φωτογράφο) σε επόμενες εκδηλώσεις του διοργανωτή.

5. Οι φωτογράφοι μπορούν να υποβάλουν μέχρι 5 φωτογραφίες σε ψηφιακή μορφή. Κάθε φωτογραφία θα είναι σε μορφή jpg με ανάλυση 300 dpi (η μεγαλύτερη πλευρά 2400 pixels), ελάχιστο μέγεθος αρχείου 2MB. Το χρωματικό προφίλ να είναι sRGB.

6. Επιτρέπονται φωτογραφίες χωρίς αλλοιώσεις ή με μικρές αλλοιώσεις (colour, contrast, cropping) που δεν θα αλλοιώνουν το θέμα και την αληθοφάνεια της εικόνας.

7. Δεν θα γίνονται αποδεχτές φωτογραφίες με διακριτικά πχ υδατογράφημα (watermark), γράμματα, ημερομηνίες κλπ.

8. Ο τίτλος της κάθε φωτογραφίας να είναι σύντομος και περιεκτικός στα ελληνικά ή αγγλικά (όχι greeklish). Δεν θα γίνονται αποδεκτές φωτογραφίες με τίτλους «Άτιτλο» ή «Χωρίς Τίτλο» ή χωρίς λέξεις ή που περιέχουν αύξοντες αριθμούς ή γράμματα πχ πεζοδρόμιο 1, πεζοδρόμιο 2 κλπ.

*9. Τρόπος υποβολής:*

Ο κάθε φωτογράφος θα πρέπει να συμπληρώσει σωστά το δελτίο συμμετοχής (όπως περιγράφεται στους Όρους του Διαγωνισμού) και να εσωκλείσει σε ένα μαλακό φάκελο όλα τα πιο κάτω:

1. το Μέρος Α,

2. το Μέρος Β σε μικρό κλειστό φάκελο, και

3. ένα ψηφιακό δίσκο (cd).

10. *Διαδικασία συμπλήρωσης στοιχείων:*

Για Μέρος Α: Το Μέρος Α θα πρέπει να αποκοπεί από το Μέρος Β. Στο Μέρος Α ο κάθε φωτογράφος θα πρέπει να επιλέξει από μόνος του έναν προσωπικό εξαψήφιο κωδικό ο οποίος θα αποτελείται από έξι αριθμούς. Όσον αφορά τους τίτλους των φωτογραφιών αυτοί θα αποτελούνται από τον προσωπικό εξαψήφιο κωδικό συν τον αύξοντα αριθμό της φωτογραφίας (σύμφωνα με την σειρά που τις έχει αναγράψει ο φωτογράφος στο Δελτίο Συμμετοχής) συν το τίτλο της φωτογραφίας στα ελληνικά (μικρά γράμματα) ή αγγλικά (μικρά γράμματα) αν ο τίτλος θα είναι μεταφρασμένος στα αγγλικά. Πχ η 4η σε σειρά φωτογραφία με τίτλο «Κίνηση στο Δρόμο» για τον φωτογράφο με προσωπικό κωδικό 656231 θα έχει τίτλο στο Μέρος Α: 656231-4-κίνηση στο δρόμο

Για Μέρος Β (σε κλειστό φάκελο): Στο απόκομμα του Μέρους Β ο κάθε φωτογράφος θα πρέπει να συμπληρώσει καθαρά όλα του τα στοιχεία και να αναγράψει τον προσωπικό του εξαψήφιο κωδικό τον οποίο έχει επιλέξει στο Μέρος Α. Ακολούθως θα πρέπει να τοποθετήσει το απόκομμα του Μέρους Β σε μικρό κλειστό φάκελο και να γράψει έξω από τον φάκελο «ΜΕΡΟΣ Β και τον προσωπικό εξαψήφιο κωδικό» πχ για το φωτογράφο με προσωπικό κωδικό 656231 η αναγραφή έξω από το φάκελο θα είναι: «ΜΕΡΟΣ Β – 656231».

Για τον ψηφιακό δίσκο (cd): Όλες οι φωτογραφίες που θα υποβάλει ο φωτογράφος θα είναι σε ψηφιακή μορφή και θα βρίσκονται μέσα σε ένα ψηφιακό δίσκο (cd). Πάνω στην εξωτερική επιφάνεια του ψηφιακού δίσκου (cd) θα αναγράφεται ο προσωπικός εξαψήφιος κωδικός του φωτογράφου (τον οποίο επέλεξε ήδη ο φωτογράφος στο Μέρος Α) και ο τίτλος του Διαγωνισμού. Ο ηλεκτρονικός τίτλος της κάθε φωτογραφίας θα αποτελείται από τον προσωπικό εξαψήφιο κωδικό συν Αύξοντα Αριθμό φωτογραφίας (σύμφωνα με την σειρά που έχει δοθεί στο Μέρος Α) συν τίτλο φωτογραφίας με ελληνικά ή αγγλικά ΚΕΦΑΛΑΙΑ γράμματα, χωρίς κενά μεταξύ τους. Πχ η 4η σε σειρά φωτογραφία του Μέρους Α με τίτλο «Κίνηση στο Δρόμο» για τον φωτογράφο με προσωπικό κωδικό 656231 θα έχει ηλεκτρονικό τίτλο: 656231\_4\_ΚΙΝΗΣΗ\_ΣΤΟ\_ΔΡΟΜΟ.jpg

11. Ο μαλακός φάκελος θα πρέπει να φέρει ταχυδρομική σφραγίδα όχι αργότερα της 30ης Νοεμβρίου 2015 και να ταχυδρομηθεί στη διεύθυνση:

«Τμήμα Δημοσίων Έργων, Κλάδος Βιώσιμης Κινητικότητας, **Φωτογραφικός Διαγωνισμός**, Λεωφόρος Στροβόλου 165, Τ.Κ. 2048, Στρόβολος, Λευκωσία».

12. Για περισσότερες πληροφορίες παρακαλώ όπως επικοινωνείτε με τα τηλέφωνα 22806891, 22806647, 22806846 ή επισκέπτεστε την ιστοσελίδα www.mcw.gov.cy/mcw/pwd/pwd.nsf

*13. Διαδικασία αξιολόγησης / βράβευσης:*

i. Η αξιολόγηση των υποβληθέντων φωτογραφιών θα γίνει από ανεξάρτητη κριτική επιτροπή της οποίας οι αποφάσεις θα είναι οριστικές και αμετάκλητες. Για την αξιολόγηση των φωτογραφιών θα ληφθεί υπόψη η καλή απόδοση του θέματος του διαγωνισμού και η καλή ποιότητα των φωτογραφιών.

ii. Ανάλογα με τη σειρά κατάταξης μετά την αξιολόγηση θα δοθεί βραβείο για την 1η, 2η και 3η φωτογραφία και έπαινος για την 4η, 5η και 6η.

iii. Σύμφωνα με τη σειρά κατάταξης,

το πρώτο βραβείο είναι ένα **ποδήλατο Μondraker Phase 29er** αξίας **€619** χορηγημένο από την εταιρεία **CYCLO,**

το δεύτερο βραβείο είναι ένα σύστημα πλοήγησης **NUVI 44LM** αξίας **€250** χορηγημένο από την εταιρεία **Geomatic TECHNOLOGIES,**

και το τρίτο βραβείο είναι ένα δωροκοπούνι για αθλητικά είδη **LE COQ SPORTIF** αξίας **€90** χορηγημένο από την εταιρεία **KUNSTLER SPORTS LTD**,

Ο κάθε έπαινος θα συνοδεύεται με κάρτες για δωρεάν διακίνηση με λεωφορεία για ένα μήνα, επιχορηγημένα από το **Υπουργείο Μεταφορών, Επικοινωνιών και Έργων**.

iv. Ο χώρος και η ημερομηνία της έκθεσης και της βράβευσης θα ανακοινωθούν αργότερα.

14. Η συμμετοχή στο Διαγωνισμό σημαίνει την αποδοχή όλων των Όρων του Διαγωνισμού. Μη συμμόρφωση με οποιοδήποτε από τους Όρους σημαίνει τον αποκλεισμό του συμμετέχοντα από το Διαγωνισμό.

15. Για συμμετοχή στο Διαγωνισμό δεν απαιτείται οποιαδήποτε καταβολή ποσού ως δικαίωμα συμμετοχής.

16. Τελευταία ημερομηνία αποστολής συμμετοχών **~~30 Νοεμβρίου 2015~~.** Η ημερομηνία έχει αλλάξει παρακαλώ δείτε την αλλαγή στην πρώτη σελίδα.

ΔΙΑΓΩΝΙΣΜΟΣ ΦΩΤΟΓΡΑΦΙΑΣ

ΘΕΜΑ: ΠΡΟΚΛΗΣΕΙΣ ΣΤΗ ΔΙΑΚΙΝΗΣΗ ΤΩΝ ΠΕΖΩΝ ΚΑΙ ΠΟΔΗΛΑΤΙΣΤΩΝ

ΣΤΗΝ ΚΥΠΡΟ

ΔΕΛΤΙΟ ΣΥΜΜΕΤΟΧΗΣ

ΜΕΡΟΣ Α:

ΠΡΟΣΩΠΙΚΟΣ ΕΞΑΨΗΦΙΟΣ ΑΡΙΘΜΟΣ\* (να επιλεγούν έξι αριθμοί από το φωτογράφο)

🞎🞎🞎🞎🞎🞎

ΑΥΞΩΝ ΑΡΙΘΜΟΣ ΤΙΤΛΟΣ ΦΩΤΟΓΡΑΦΙΑΣ (μικρά γράμματα στα ΕΛΛΗΝΙΚΑ ‘Η ΑΓΓΛΙΚΑ)

1. ……………………………………………………………………………………………………………………………………………………………

2.……………………………………………………………………………………………………………………………………………………………

3. ……………………………………………………………………………………………………………………………………………………………

4. ……………………………………………………………………………………………………………………………………………………………

5. ……………………………………………………………………………………………………………………………………………………………

✂………………………………………………………………………………………………………………………………………………………………………….

ΔΙΑΓΩΝΙΣΜΟΣ ΦΩΤΟΓΡΑΦΙΑΣ

ΜΕΡΟΣ Β:

ΠΡΟΣΩΠΙΚΟΣ ΕΞΑΨΗΦΙΟΣ ΑΡΙΘΜΟΣ\* (ο ίδιος αριθμός με του Μέρους Α)

🞎🞎🞎🞎🞎🞎

Ονοματεπώνυμο\*: ………………………………………………………………………………………………………………………………………………………………

Διεύθυνση:. ………………………………………………………………………………………………………………………………………………………………………….

Τηλέφωνα\*:. ………………………………………………………………………………………………………………………………………………………………………..

Ηλεκτρονική Διεύθυνση:……………………………………………………………………………………………………………………………………………………

\* Απαιτείται η συμπλήρωση του πεδίου.